I. La Llei 10/1994 d'11 de juliol de la policia de la Generalitat-Mossos d'Esquadra en el seu article 48 estableix el següent:
Ateses les característiques del cos de Mossos d'Esquadra la concessió de llicències i permisos i la distribució dels períodes de vacances queden condicionades a les necessitats del servei.
No obstant això en acabar l'any tots els membres del Cos han d'haver fet les vacances anuals.
El règim de llicències permisos i vacances a què es refereix l'apartat 1 s'ha d'establir reglamentàriament atenent les necessitats del servei".
D'altra banda la disposició final de la Llei 10/1994 faculta el Govern de la Generalitat per fer el desplegament reglamentari de la mateixa Llei.
El Govern de la Generalitat que és l'òrgan al que correspon la potestat reglamentària (art. 61 de la Llei 13/1989 de 14 de desembre) no solament està habilitat per aprovar aquest Projecte de decret sinó que ha d'establir reglamentàriament el règim de llicències permisos i vacances dels membres del cos de Mossos d'Esquadra i ho ha de fer atenent les necessitats del servei (que és una condició establerta en la norma legal) i respectant la regla de que en acabar l'any tots els membres del cos han d'haver fet les vacances anuals.
Aquesta Comissió Jurídica Assessora ha de dictaminar preceptivament aquest Projecte de decret (art. 3.1.b del Text refós de les lleis reguladores d'aquest alt òrgan consultiu del Govern de la Generalitat aprovat pel Decret legislatiu 1/1991 de 25 de març) vetllant per la legalitat d'aquesta disposició de caràcter general.
A més el dictamen comporta la comprovació d'haver-se seguit els tràmits procedimentals d'elaboració de disposicions generals.
En aquest expedient la projectada norma ha de complir la condició d'ajustar-se a les necessitats del servei i ha de respectar la regla de que en acabar l'any tots els membres del cos de Mossos d'Esquadra han d'haver fet les vacances anuals.
A. En l'elaboració del Projecte de decret objecte d'aquest dictamen s'ha seguit el procediment previst en els articles 61 al 67 de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
L'expedient conté els documents ressenyats en l'antecedent 3 d'aquest dictamen així com diferents versions del Projecte de decret que reflecteixen les esmenes formulades tant les acollides com les no admeses.
No obstant això aquesta Comissió Jurídica Assessora crida novament l'atenció de l'Administració actuant sobre la necessitat que la Memòria vingui datada i es formuli amb anterioritat als tràmits d'audiència i de participació d'òrgans distints del que hagués elaborat l'Avantprojecte.
B. Segons l'article 64 de la Llei 13/1989 la proposta de disposició general ha d'ésser sotmesa a audiència de les entitats que per llei tenen la representació i la defensa d'interessos dels afectats.
En aquest expedient la participació dels afectats ha tingut lloc a través d'un grup de treball específic format per representants del Departament de Governació i pels representants dels sindicats: Sindicat Autònom de Policia (SAP) Unió de Policia de Catalunya (UPC) Associació Professional de Policia Autonòmica de Catalunya (APPAC) i Sindicat Unitari dels Mossos d'Esquadra (SUME).
El parer d'aquestes organitzacions s'ha tingut present en un veritable procés de negociació endegat el 14 de novembre de 1996 i continuat en sessions de 22 i 28 de novembre i de 5 12 i 18 de desembre.
En el si del grup de treball l'Administració ha donat una resposta raonada de la no acceptació de les propostes sindicals que no han estat acollides la qual cosa és suficient tenint en compte per analogia allò que pel tràmit d'informació pública estableix l'article 86.3 de la Llei 30/1992 de 26 de novembre de règim jurídic de les administracions públiques i del procediment administratiu comú.
C. El Projecte de decret ha estat informat per la Direcció General de la Funció Pública.
El grau d'admissió de les seves observacions ha estat definit –i així s'estima adient– pel criteri de que en el Projecte de decret sense perdre de vista la normativa general de la funció pública de la Generalitat calia adaptar-la en la concreta nova regulació a les necessitats del servei del cos de Mossos d'Esquadra.
D. És funció del Consell de Policia la participació en l'establiment de les condicions de prestació del servei dels funcionaris i l'emissió d'informe previ i preceptiu sobre els projectes de disposicions de caràcter general relatius a les matèries a què es refereix l'article 53 de la Llei 10/1994 d'11 de juliol (art. 53.b i e d'aquesta Llei i art. 2.e del Reglament d'organització i funcionament intern del Consell de Policia aprovat pel Decret 145/1996 de 30 d'abril).
El Consell de Policia ha examinat aquest Projecte de decret en sessions de 3 i 19 de desembre de 1996.
En aquesta darrera sessió UPC s'ha manifestat contrària al conjunt del Projecte tot i expressant la seva conformitat amb les parts reguladores del règim de vacances i de gestació i maternitat; APPAC no s'ha pronunciat sobre la globalitat del Projecte; SUME s'ha manifestat en el mateix sentit que l'UPC i els membres del Consell representants de l'Administració informen favorablement.
Per tant donada la naturalesa d'òrgan de representació paritària del Consell de la Policia (art. 52 de la Llei 10/1994) i el caràcter no vinculant del seu informe el que s'ha emès és suficient per a entendre complert el requisit legal donant per vàlid l'acord adoptat.
La regulació reglamentària del règim de llicències permisos i vacances ha d'adaptar-se com hem subratllat en el fonament jurídic I d'aquest dictamen a les necessitats del servei del cos de Mossos d'Esquadra.
Les "necessitats del servei" constitueixen un concepte jurídic indeterminat; per això la potestat reglamentària està predeterminada –perquè no es pot qualificar d'activitat discrecional– per la concurrència d'aquestes necessitats del servei.
Les necessitats del servei justifiquen la introducció en el Projecte de les següents figures de caràcter singular: permisos per assistència a judicis; permisos per hores acumulades; distribució de períodes de gaudiment de vacances i regulació preventiva de les condicions de treball durant el període de gestació.
Cap d'aquestes figures se separen del concepte de necessitats del servei en la seva més estricta interpretació i en la resta de la regulació es té molt en compte la normativa general sobre la funció pública de l'Administració de la Generalitat.
Sense el caràcter d'observacions essencials sinó més aviat com a suggeriments encaminats a una més encertada configuració del Projecte de decret perquè malgrat l'extensió del text normatiu aquest segueix la normativa general de la funció pública de la Generalitat excepte amb referència a les figures de caràcter general assenyalades en el fonament jurídic III es manifesta solament el següent:
En l'article 1.2 cal suprimir la referència "al bon funcionament del servei" perquè a banda de no estar inclòs aquest concepte en el text legal sí que es pot considerar comprès en tot cas en les "necessitats del servei" i en les "característiques" del cos de Mossos d'Esquadra.
Perquè la regulació del Projecte de decret fos més completa caldria que inclogués el règim de les llicències per exercir funcions sindicals sense remetre "al que sigui determinat per reglament" com es diu a l'article 6.
Convindria numerar els paràgrafs de l'article 8.
No és necessari citar en l'article 13 el " Diari Oficial de la Generalitat de Catalunya ".
La disposició final caldria que respectés d'acord amb allò que és criteri reiterat per aquesta Comissió Jurídica Assessora la vacatio legis establerta amb caràcter general; malgrat que en aquest cas es pot apreciar l'existència d'alguna raó per abreviar el temps d'entrada en vigor del Projecte de decret per al coneixement previ del seu contingut per part dels destinataris de la nova norma i per la conveniència de que el nou règim coincideixi en allò encara possible amb el nou any.
Una vegada considerades les observacions formulades en el fonament jurídic IV d'aquest dictamen es pot elevar al Govern per a la seva aprovació el Projecte de decret pel qual es regula el règim de llicències permisos i vacances dels membres del cos de Mossos d'Esquadra.